Søens [[areal]] er på 940 [[hektar|ha]] (9.400.000 m²) og dermed [[Nordsjælland]]s tredjestørste sø efter [[Arresø]] og [[Esrum Sø]], med en største vanddybde på 37,7 meter. Der er om sommeren sejlads på søen med Baadfarten. Desuden findes [[sejlklub]], [[roklub]] mv. – ligesom der er mulighed for at leje mindre [[både]] og [[kano]]er. Langs Furesøens nordlige bred mellem Farum, gennem Bistrup og til Holte ligger et våd-, mose- og engområde, der kaldes [[Vaserne]], hvor talrige [[tørv]]egrave fra [[2. verdenskrig]] veksler med [[ellesump]]e og danner et varieret landskab. Vaserne er kendt for sit rige fugleliv, bl.a. er her en bestand af [[nattergal]]e. I hver sin ende af søen er der indrettet [[badestrand]]e: [[Frederiksdal (Virum)|Frederiksdal]] Fribad og [[Furesøbad]]. Ved Frederiksdal Fribad ligger resterne af et [[middelalder]]ligt [[voldsted]], ved navn [[Hjortholm Voldsted]]. Søen udgjorde tidligere grænsen mellem [[Københavns Amt]] og [[Frederiksborg Amt]].
Naturbeskyttelse